《赠别钱伯瑞通判之庆远》
明代·林光

柳花飞舞酒盈觞，万里官程道故乡。书锦蹁跹迎阿母，春风谈笑判宜阳。

医扶患卒恩堪想，安辑诸蛮古有方。叠嶂危峰绕滩水，山邮吹角迓来航。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。